Publication: Magyar Közlöny
Issue: MK-2011-138 (Year: 2011, Number: 138)
Era: contemporary
Section: 8. melléklet az 58/2011. (XI. 24.) NFM rendelethez
Paragraph Index: 1225

(12) Az R. 8. melléklet 7.1. pontja helyébe a következõ rendelkezés lép: „7.1. Általános elõírások A vizsgázónak a gyakorlati vizsgákon igazolnia kell a személyazonosságát, át kell adnia a vizsgabiztosnak a meglévõ vezetõi engedélyét és a vezetõi engedélybe be nem jegyzett kategória megszerzését tanúsító vizsgaigazolást. A szakoktató kötelezettsége kiterjed a vizsgáztatáshoz szükséges jármû megfelelõ esztétikai és mûszaki állapotban történõ biztosítására és az alábbi okmányok érvényességére, valamint ezen okmányok vizsga helyszínén tartására, ezek arra jogosult személy részére történõ bemutatására: a szakoktató – személyazonosító igazolványa, – szakoktatói igazolványa, – vezetõi engedélye, a vizsgázó – vezetési kartonja, a gépkocsi (vizsgajármû) – forgalmi engedélye, – kötelezõ felelõsségbiztosítás befizetését igazoló okmánya, – oktatójármû-igazolása. A vizsgabiztos minden esetben ellenõrzi a szakoktató és az oktatójármû okmányait annak érvényességével kapcsolatban. Érvénytelen okmány esetén a vizsga nem tartható meg. A gyakorlati vizsgákon a jármûveken elvégzendõ ellenõrzési feladatok végrehajtását a jármû jellemzõinek figyelembevételével kell megkövetelni.”

Source: https://magyarkozlony.hu/hivatalos-lapok/806a42171c3a11baaafbeb6e0d75815f108b05de/dokumentumok/269027a4ef5be6be0981b80563d21242796c2ffa/letoltes